রোজিনা ইসলাম
রোজিনা ইসলাম হলেন একজন বাংলাদেশী অনুসন্ধানী সাংবাদিক। তিনি বাংলাদেশী দৈনিক প্রথম আলোর জ্যেষ্ঠ প্রতিবেদক যিনি ২০২১ সালের ১৮ মে দুর্নীতির অনুসন্ধান করতে গিয়ে রাষ্ট্রীয় গোপন নথি সরানোর অভিযোগে গ্রেফতার হন। সংবাদ সংস্থা ও সংগঠনগুলোর দাবি অনুযায়ী, রোজিনা সংবাদ সংগ্রহে বাংলাদেশ সচিবালয়ের স্বাস্থ্য বিভাগে গেলে সরকারি কর্মকর্তারা তাকে ৫ ঘণ্টা আটক রাখে ও হেনস্থা করে। এইসবের ছবি ও ভিডিও সংবাদমাধ্যমে ব্যাপক আলোচিত হয়। রোজিনাকে হেনস্তা ও গ্রেফতারের ঘটনায় উদ্বেগ প্রকাশ করে জাতিসংঘ বিবৃতি দেয়। বাংলাদেশে বিভিন্ন সময়ে অনুন্ধানী সাংবাদিকতা ও দুর্নীতি বিষয়ক একাধিক আলোচিত প্রতিবেদনের জন্যে তিনি পরিচিতি পান।